Je Regnaus de Pregilebert clers et conseiller de tres noble et tres puissant prince
Monseigneur le duc de Bourgoigne et gardez des lettres et chartres dudit seigneur
en la ville de Paris, confesse par la teneur de ces presentes moy avoir receu par la
main de home proueu Gilet de Voues filz dit de Saige et proueu home le baillif dudit
monseigneur le duc en sa terre de Champaige ou nom et pour la pension a moy octroyé
dudit monseigneur a cause de l’office et service dessusdiz cent libvres tournois de la monnoie corant
l’an M CCC XLVIII le XVIIIe jour dou mois de janvier c’est assavoir en IIIIXX
florins a l’escut chascunne piece pour XXV sols tournois et de ladite somme me tien pour bien paiez
ou testmoing de laquelle chose, j’ay mis mon seel en ces presentes lettres. Donnees l’an et le
jour dessusdiz.


